JohanHeinsen/ENO huggingface dataset:
Viborger Samler, 1849-05-12
Undertegnede er flyttet fra store St. Hansgade til Gravene i Hr. Cantor Wibergs forhen tilhørende Sted, det andet Sted fra Hr. Manufacturhandler Samsons; og anbefaler mig til de ærede Kunder med Alt til mit Fag henhørende saavel færdigsyed som bestilt Arbeide, som stedse vil blive leveret smukt og solid og til muligst Ærbødigst billig Priis. P. Møller, Viborg, den 5te Mai 1849. Skomagermester. Paa Grund af at Leiarbeidet paa Viborg Hovedlandevei, forsaavidt Strækningen fra Hasle Bye til den saakaldte Floddal angaaer, nu atter skal fortsættes, bliver al Passage, paa denne Deel af bemeldte Vei indtil videre afspærret, og henvises de Veifarende imidlertid til Veiene, der føre overTiilst og Brendstrup samt over Lyngbyegaard eller True Byer, og forbi Tousgaard; hvilket herved bekjendtgjøres til fornøden Efterretning. Hasle &c. Herreders Contoir i Aarhuus, den 20de April 1849. J Hr. Justitsraad Brorsons Fraværelse, H. Biering, const. Peder Jørgensen Lund, der ikke har modt eller ladet møde under Skiftet efter Jndsidderske Dorthe Jensdatter, af Løvskal i Middelsom Herred, Viborg Amt, sluttet 28de December 1830, bliver herved i Overeensstemmelse med Forordningen 11te September 1839 § 4, efr. Fr. 5te Juli 1822. 62, indkaldt med lovlig Varsel til at møde paa undertegnede Skifteforvalters Contoir for at modtage den ham efter bemeldte Afdøde tilfaldne, og under Herredernes Overformynderie indestaaende, Arvecapital, som med oplagte Renter til Snapsting 1848 udgjør 117 Rbd. 46 s., da Samme i andet Fald vil blive tildeelt Medarvingerne efter deres derom nedlaate Paastand. Middelsom Sønderlyng Herreders Skifteret. Viborg, den 14de April 1849. F. Eberlin.
Viborger Samler, 1849-05-12
Onsdagen den 16de Mai næstkommende, om Formiddagen Kl. 9, bliver paa afdøde Steenklyver Jens Jensen Krogs Bopæl ved Overlund bortsolgt de hans Dødsbo tilhørende Efterladenskaber, bestaaende af Senge- og Gangklæder, en Jern Bilægger-Kakkelovn, et Ege=Skatol, en Kiste, et Skriin, et Viseværk, en Messing=Kjedel, noget Haandværkstøi og Steen klyver=Værktøi, nogle Fiskeredskaber, 4 Karme Vinduer m. M. Middelsom Sønderlyng Herredscontoir, den 2den Mai 1849. F. Eberlin.
Viborger Samler, 1849-05-12
Alle og Enhver, som maatte have noget at fordre i Boet, efter afdøde Søren Thøgersen og dennes efterlevende Enke, Jordemoder Maren Hansdatter af Hverrestrup i Rinds Herred under Viborg Amt, indkaldes herved overeensstemmende med Pl. af 26de October 1792, med 12 Ugers Varsel til at anmelde og beviisliggjøre deres Krav for undertegnede Skifteforvalter. Rinds Herreds Skifteret, den 9de Mai 1849. Høyer. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Bladet meddeler Domme, afsagte ved Landsoverretten i Viborg.
Viborger Samler, 1849-05-14
Viborg Stifts=Tidende. Forsendes med Brevposten i Danmark og Hertugdømmerne. Mandagen den 14de Mai 1849. Nr. 80. 77 Aarg.
Viborger Samler, 1849-05-14
Udenlandske Efterretninger. Storbritannien og Jrland. London, den 8de Mai. Debatten over Navigationsloven aabnedes d. 7de i Overhuset. - Billen og Jsraliternes Sæde i Underhuset er i dette Huus læst anden Gang med 278 Stemmer imod 185.
Viborger Samler, 1849-05-14
Til Portsmouth er indløben befaling om at afsende 6 Krigsdampskibe til Nord- og Østersøen for at beskytte den britiske Handel. Af en Skrivelse fra Understatssecretairen i det udenlandske Departement erfares, at den engelske Gesandt i Kjøbenhavn har erholdt Jnstructioner om at forlange af den danske Regjering Erklæringer omden foregivne Uvirksomhed af den danske Blokade af de baltiske Havne, og at Dronningens Regjering desuden vil tage andre Forholdsregler for at erkyndige sig om Nøiagtigheden eller Unøiagtigheden af de af Stettiner-Kjøbmændene gjorte Forestillinger. Efter Morn, Post har en Forsamling af Lords (60) besluttet, med Lord Stanley i Spidsen, at anvende alle lovlige Midler for at bringe Billen imod Navigations loven til at falde. Consols dalede lidt, 3 pC. Conf. 91 1/2 a 6. - Kornmarkedet den 7de Mai flant; Hvede og Malt byg lavere; Havre uforandret; Erter 1 Sh. høiere.
Viborger Samler, 1849-05-14
Frankerig. Paris, den 7de Mai. Af de Meddelelser, som Conseilspræsidenten og Flocon have afgivet i Nationalforsamlingen, er det klart, at Gen. Ondinoved et gjentaget Angreb paa Rom er kastet tilbage og har lidt ikke ubetydelige Tab. Debatten endte med at udnævne en Commission, der i et Aftenmøde skal aflægge Beretning Paris, den 8de Mai. J Aftenmodet igaar aflagte Senard i Commissionens Navn Beretning om det romerske Anliggende. Commissionen androg paa følgende Beslutning: "Nationalforsamlingen opfordrer Regjeringen til ufortøvet at tage de fornødne Forholdsregler for at den til Jtalien foretagne Expedition ei længere skal afledes fra det den anviste Formaal. Efter en lang Debat antoges Kl. 1 1/2 om Morgenen Commissions-Andragendet med 328 imod 241 Stemmer. Det synes som om den franske Expedition tilsigtede en contrarevolutionair Reaction i Rom. Denne Mening udledes af Commissionens Beretning, hvis Antagelse derfor ansees som et Nederlag for Ministeriet. OndinotsCorps skal forstærkes. Palermo har nu underkastet sig Kongen af Neapel. 3 pCt. 57. 60; 5 pCt. 89. 40.
Viborger Samler, 1849-05-14
Keiserdømmet Østerrig. Wien, den 8de Mai Russerne marschere ei over Jablunk, men den kortere Vei over Saybusch directe ind i Waagdalen til Ungarn.
Viborger Samler, 1849-05-14
Fra Krigsskuepladsen erfares ingen Nyheder. Efter et Rygte skulle de keiserlige Tropper have trukket sig fra Kapovar til St. Miklos. Der tales ogsaa om at Perczel staaer i Fünskirchen og at den ungarske National fane er opplantet i Eisenstadt. De tvende Generaler, Clam og Grev Reischach, der have udmærket sig i det italienske Feldttog, ere bestemte til at ledsage Keiseren til Ungarn, og de ere ankomne til Wien.
Viborger Samler, 1849-05-14
Fra Krakau meldes under 7de Mai, at allerede en Deel af det i Krakau indrykkede russiske Troppecorps 17000 Md. stærkt – er rykket videre ind i Galizien. Corpset commanderes af Gen. Rüdiger.
Viborger Samler, 1849-05-14
Ungarn. Landdagen i Debretzin har tilbagekaldt Decretet om den østerrigske Keisers Afsættelse. Saa frygtelig var Consternationen, som denne Efterretnings Udbredelse vakte i Ungarn, at Landdagen blev tvungen til denne Tilbagekaldelse.
Viborger Samler, 1849-05-14
Rusland. Keiser Nicolaus er atter i St. Peters borg. Alle permitterede Officierer og Mandskaber ere indkaldte. Keiseren stiller hele sin Hær til Preussens og Østerrigs Disposition. J Kalisch havde man den 28de April den Efterretning, at Keiser Nicolaus vilde over Warschau ankomme til Kalisch, hvor Alt er i Bevægelse forat modtage Keiseren.
Viborger Samler, 1849-05-14
Desværre skal Cholera atter gribe om sig.
Viborger Samler, 1849-05-14
Tyrkiet. Fra Constantinopel haves under 26de April den vigtige Efterretning i Journ. des Deb., at den russiske General Grabbe arbeider i Constantinopel paa et Forbund imellem Rusland og Porten, men at hans Bestræbelser modarbeides af Gesandterne fra Frankerig og England. Lord Palmerston skal have erklæret det russiske Cabinet, at han ingensinde (?) vilde samtykke i et saadant Forbund.
Viborger Samler, 1849-05-14
Kongeriget Sachsen. Dresden, den 9de Mai. Omsider har Dresden capituleret. Efterat Posthuset og Korskirken vare indtagne med Storm, rykkede Artilleriet, frem imod de i den indre Stad opkastede Barricader. J dette Øieblik forlangte Oprørerne at capitulere. Dette var Signalet for Troppereserverne til at sætte sig i Bevægelse. Jngensteds stilledes imod de fremrykkende Kolonner en alvorlig Modstand, og Kl. 9 naaede Kolonnespidserne det gamle Torv. Tropperne havde besat alle Jnd gange til Staden, saa at kun faa Oprørere ville kunne undkomme. De preussiske Troppers Tab i de fire sidste Dages Kamp ere af Døde: 2 Officierer, 2 Menige af Aler. Regimentet; 2 Jægere af det 24de Reg.; af Saarede 44 Menige. Senere ere indtrufne 2 preuss. Bat. paa Jernbanen fra Gørlig til Dresden. – Fra Leipzig meldes samme Dag (den 9de), Kl. 5 om Eftermiddagen, at svært Skyts var opstillet paa Recknitzerhøiene for at bombardere Staden, og Beleiringsstanden var proclameret. Dette virkede. Dresden capitulerede paa Naade og Unaade. Mange Jndivider af det tilstrømmende Pak have enten slaaet sig igjennem eller ogsaa har man maaskee ladet dem løbe. Krigsretterne ere organiserede. Der vil flyde Blod. - Men Jnsurrectionen i Provindsen bliver ved. J Leipzig er det nu roligt. Et stort Complot i Staden er opdaget. Flere af Auctoriteterne i Leipzig ere stærkt compromittered. Capit. Dr. Heiner ved Communalgarden er arresteret. Stikbreve ere udsendte for at gribe Oprørsregjeringens 3 Medlemmer – Tischirner, Todt og Heubner. Kongeriget Preussen. J Rhinprovindsen hersker en uhyre stor Bevægelse. – Breslau, Schlesiens Hovedstad, er erklæret i Beleiringstilstand. Denne Erklæring har indvirket paa at opretholde Roligheden. Mange Jndivider ere arresterede.
Viborger Samler, 1849-05-14
Berlin, den 11te Mai. Det synes vist, at et stærkt preussisk Troppecorps skal opstilles ved den brunsvigske Grændse.
Viborger Samler, 1849-05-14
Frankfurt, den 8de Mai. De Conservatives Rækker ere snart forsvundne. Efter 112 exalterede Medlemmers Forlangende afholdtes samme Dag et Middagsmøde. Ministerpræsidenten lovede næste Dag at besvare Jnterpellationerne angaaende de palziske og sachsiske Anliggender. At Fæstningen Landau var sat i Krigstilstand, af Frygt for et coup de main, erklærede Krigsministeren. Fremdeles meddeelte v. Gagern, at Briegleb er afsendt som Regjeringscommissair til Sachsen. Et Andragende fra Simon og Vogt om at understøtte Folke bevægelserne i Pfaltz og Sachsen skal discuteres den 9de Mai. Rigscommissair Eisenstuck er ankommen den 6te til Neustadt (i Baden) og har udstedet en Proclamation hvori han opfordrer Folket til at holde sig indenfor Lov lighedens Grændser i dets Bestræbelser til Fordeel for Rigs forfatningen.
Viborger Samler, 1849-05-14
Hanov. Zeit. melder fra Hanover under 9de Mai.
Viborger Samler, 1849-05-14
Som Rygte meddeles, at Conferentserne i Berlin drives og ere i fuld Gang, at Hanover er afgjort tydsk og vil forsøge Alt for at gaae med Frankfurt, saalænge det gaaer (so lange es get). En Overeenskomst med Preussen er der Udsigt til. Preussen og Hanover ville holde fast ved Folkehuset. Østerrig er repræsenteret i Conferencen, og man troer, at det nu ogsaa vil anerkjende Folkehuset. Den baierske Gesandt har Fuldmagt til at deeltage i Conferencen; dog mangler han endnu specielle Jnstructioner. Sachsen vil deeltage, naar Opstanden i Dresden er endt.
Viborger Samler, 1849-05-14
Fra Hanover meldes under 9de De om Aftenen, at Militairet og Borgervæbningen have den 8de om Aftenen dæmpet et temmelig alvorligt Gadeopløb. Den 9de var det atter roligt i Staden.
Viborger Samler, 1849-05-14
Jndenlandske Efterretninger. Rigsforsamlingen forhandlede og vedtog i Fredags Aftes følgende Paragrapher af Grundlovens 5te Afsnit: § 40. Ethvert af Thingen er berettiget til at foreslaae og for sit Vedkommende at vedtage Love (eenstemmig. 124 St.).§ 41. Ethvert af Thingene kan indgive Adresser (102 mod 14 og 124 mod 1 St.). § 42. Enhvert af Thingene kan til at undersøge almeenvigtige Gjenstande nedsætte Commissioner, af sine Medlemmer. Disse ere berettigede til saavel af offentlige Myndigheder som af private Borgere at fordre Oplysninger meddeelte mundtligen eller skriftligen (76 mod 38 og 97 mod 16 St.). § 43. Jngen Skat kan paalægges, forandres eller ophæves uden ved Lov (eenstemmig. 119 St.); ei heller noget Mandskab udskrives, noget Statslaan optages eller nogen Staten tilhørende Domaine afhændes, uden ifølge Lov (112 mod 6 St.) (Hele Paragraphen eenstemmig. 123 St.). 644. Paa hver ordentlig Rigsdag, strax efterat samme er sat, fremlægges Forslag til Finantsloven for det følgende Finantsaar, indeholdende et Overslag over Statens Jndtægter. og Udgifter (eenstemmig. 125 St.). Finantsforslaget behandles først i Folkethinget (110 mod 2 St.). Forinden Finantsloven er vedtagen, maae Skatterne ei opkræves (eenstemmig. 121 St.). Jngen Udgift maa afholdes som ikke har Hjemmel i samme (eenstemmig 124 St.). (Hele Paragraphen eenstemmig 125 St.). § 45. Hvert Thing udnævner to lønnede Revisorer (92 mod 19 St.). Revisorerne gjennemgaae det aarlige Statsregnskab og paasee, at samtlige Statens Jndtægter deri ere opførte, og at ingen Udgift udenfor Finantsloven har fundet Sted. De kunne fordre sig alle fornødne Oplysninger og Actstykker meddeelte. Det aarlige Statsregnskab med Revisorernes Bemærkninger forelægges derefter Rigsdagen, som med Hensyn til samme tager Beslutning (92 mod 19 St.). (Hele Paragraphen eenstemmig 112 St.). § 46. udsat. § 47. Ethvert af Thingene afgjør selv Gyldigheden, af fine Medlemmers Valg (eenstemmig 110 St.). § 48. Ethvert nyt Medlem aflægger, saasnart Gyldigheden af hans Valg er anerkjendt, Ed paa Grundloven (91 mod 10 og 88 mod 16 St.). En Paragraph, 40 b., der tildeelte Kongen et suspensivt Veto, var foreslaaet af Udvalgets Mindretal, men blev, efterat være taget tilbage af dette og paany optaget af Ree, forkastet med 99 mod 10 St. Udvalgets tidligere Forslag, at Finantsloven skulde foretages af den forenede Rigsdag i Stedet for af hvert Thing for sig, var af dette taget tilbage, men blev gjenoptaget først af Hunderup, derpaa af Grundtvig; det forkastedes med 110 Stemmer mod 11. (Fædrl.) Skjolds Officiersbesætning bestaaer, saavidt vi have kunne erfare, af Følgende: Commandeur H. B. Thomsen, Chef; Capitainlieutenant M. Bocher, Næstcommanderende; Premierlieutenanterne H. Grove, O. Pedersen og C. F. Gottlieb, Secondlieutenanterne Ulrich og Schime, samt de svenske Officierer Pantzarhjelm og Adlersparre. (Fædrl.) Det er ikke Gesions" Chef, Capitain Meyer, der er bleven udvexlet imod den preussiske Capt. Soden, men Næstcommanderende paa samme Capitainl. Meyer. (S. Bl.)¬
Viborger Samler, 1849-05-14
De efter Loven af 23de Septbr. Udskrevne fra Kjøbstæderne kom accurat den 7de De, betids for strax at kunne deeltage i Kampen. (N. Posteft.)
Viborger Samler, 1849-05-14
Som vi erfare, har Krigsministeriet truffen den Foranstaltning, at de til 15de De, indkaldte Recrutter i Jylland blive uddannede ved Exerceerskolen i Kjøbenhavn, hvor de altsaa have at give Møde. (Brl. Td.) Leerbek udvikler en beundringsværdig Virksomhed og gavner Hæren mere, end man skulde troe; han har atter opdaget og taget 5 Spioner tilfange; deriblandt en Sergeant af 7de Bataillon, en Søs, der er noksom bekjendt i Kbhvn. (N. Posteftr.)
Viborger Samler, 1849-05-14
Eieren af Mylenberg Gods, Kammerh. Johan Caspar Mylius, der i 1813 stiftede et Legat til Bedste for 4 i daværende Krig saarede Mandskaber af det jydske Regiment lette Dragoner, har ved en under 28de Marts d. A. allerhøiste confirmeret Fundats stiftet et lignende Legat til Bedste for 8 i nærværende Krig Saarede af 11te Linie-Jnfanteri=Bataillon. Pensionerne af dette Legat, der er funderet paa en Capital af 2,000 Rbd., uddeles af Kammerh. Mylius og Chefen for Bataillonen, som Begge ere Legatets Bestyrere. (Brl. Td.)Der er blevet fortalt, at en tydsk Prinds skulde være blevet dræbt ved Gudse. Dette trænger dog meget til Bekræftelse; men derimod er det vist, at Prinds Nicolay af Glücksborg sammesteds fik et Skud i Knæet, og at han er amputeret i Kolding. (Fædrl.)
Viborger Samler, 1849-05-14
Fra Hertugdommerne: Man holder nu Forsamlinger i enkelte Stæder, og især var dette Tilfælde i Altona, for at erklære sig for den tydske Forfatning, og at frasige sig al Forbindelse med Danmark. Krigsbegivenhederne i Jylland refereres paa sædvanlig Maade. Civil forvaltning i Jylland skal overdrages til Bargum og Pauli i Forening med Grev Sponneck, der skal have vægret sig for at deeltage i denne Forvaltning, men skal dog efter Conference med General Prittwitz have erklæret sig villig hertil.
Viborger Samler, 1849-05-14
Forleden Dag passerede et preussisk Raketbatteri gjennem Hamborg til det Slesvigske. De ved dette Batteri ansatte Artillerister havde før Afmarschen hjemmefra maattet aflægge Eed paa, at de ikke ville røbe Hemmeligheden ved dets Jndretning.
Viborger Samler, 1849-05-14
Fra Slesvig skrives i "Kiel. Correspd." af 6te Mai. De slesvig-holstenske Troppers Forpleining skeer endnu for største Delen paa Hertugdømmernes Bekostning, idet Befolkningen i Jylland viser sig saa gjenstridig og halstyrrig, at endog en af Bonin nedsat Forpleinings-Commission først derved blev bragt til at opgive sin passive Modstand, at dens Formand, en Herredsfoged, blev arresteret. Alligevel har hele Resultatet kun været en ubetydelig Levering af Kjød, Brød og Brændeviin. For Øieblikket ere 2 Møller og 3 Bagerovne i Virksomhed under det slesvig-holstenske Militairs Tilsyn.
Viborger Samler, 1849-05-14
Om Jndrykningen i Jylland melder "O. T. at Preusserne skulde udgjøre den høire Fløi, Bairerne den venstre, Schleswigholsteinerne Centrum, og Sachserne skulle danne et Forbindelsescorps imellem Nordarmeen og Divisionen i det Sundeviiske.
Viborger Samler, 1849-05-14
Fra Armeen. (Officielt.) Ved Fredericia er den 9de Mai Jntet af Betydenhed forefaldet. Fjenden beskød med Feldtkanoner et Blokhuus, men blev snart fordreven ved Skud fra Fæstningen og fra vort Batteri ved Strib.
Viborger Samler, 1849-05-14
- Rapporten over Generalmajor v. Ryes Retraite, den 7de Mai, mangler endnu. Det vides imidlertid, at han, stærkt forfulgt af baierske og sachsiske Tropper, trak sig tilbage til Veile. Den 8de Mai, om Formiddagen Kl. 11, blev han igjen med Overmagt angreben og trængt tilbage til henimod Bredal. Derfra har han, uforfulgt af Fjenden trukket sig bag Hansted Aa, nordfor Horsens; paa hvilken Stilling Fjenden indtil d. 9de Mai, om Eftermiddagen Kl. 63, ikke havde foretaget noget Angreb.
Viborger Samler, 1849-05-14
Generalmajor v. Ryes Tab den 8de Mai var omtrent 20 Saarede, hvoriblandt Capitain v. Göyche af Batteriet Haxthausen. J Sundeved er Jntet forefaldet.
Viborger Samler, 1849-05-14
(Officielt.) Fjendens Stilling ved Fredericia var den 10de Mai i det Væsentlige uforandret. Fra Generalmafor Rye er der ingen Rapport indkommen. - J Sundeved er Jntet forefaldet. – Øen Als er erklæret i Beleiringstilstand.
Viborger Samler, 1849-05-14
Af et privat Brev fra Fredericia af 10de. Jgaar og idag har Fjenden fortsat sine smaa fortificatoriske Arbeider udenfor Fæstningen, men det lader til at han tillige idag har endt dem. Det er af de anlagte Værkers (alt 3) Natur indlysende, at det aldeles ikke er hans Hensigt at foretage noget Alvorligt mod os her: han spærrer sig selv Adgangen hertil ved at overskjære Veiene, og de 2 Værker, jeg først har omtalt, er palisaderede i Struben, hvilket viser at de blot ere anlagte som Forsvar mod vore Udfald. Vort Blokhuus har Fjenden havt særdeles Mod paa, og naar undtages en halv Snees Granater og 12 Pos. Kugler, som vare stilede mod Bastionerne, har hele hans Skydning af denne Kant været rettet mod det. Det har faaet 2 12 Pds. Kugler ind, af hvilke een har dræbt en Mand, men da hine besynderligt nok ere gaaede ind igjennem 2 Lufthuller, har det Jntet lidt og holdes bestandigt af os, uagtet sin store Afstand fra Fæstningen.
Viborger Samler, 1849-05-14
Fjendens Styrke her udenfor er udentvivl meget ringe og er navnlig idag svækket; Terrainet mellem Randsfjord og Fæstningen er for en stor Deel ikke besat. Store Colonner af hans Tropper ere idag rykkede Sydvest efter, saaat han synes at trække bort. – Al Verden flygter herfra Byen, saa at dennes Jndvaanerantal er for Øieblikket kun 1600 a 2000. (Berl. Td.)
Viborger Samler, 1849-05-14
Odense, den 10de Mai. Hovedqvarteret er igaar forlagt til Middelfartegnen. Et udenfor Fredericias Fæstningsværker beliggende Blokhuus blev igaar beskudt meest med Tapkugler, vi skulle ved denne Leilighed have 1 Død. Et lidet Blokhuus og et Feltbatteri, som Fjenden havde opstillet paa Bankerne ligeoverfor Strib, blev igaar beskudt derfra; det fjendtlige Batter maatte trække sig tilbage. Fra Middelfart sees kun af og til enkelte fjendtlige Poster, der ikke tør nærme sig paa Skudvidde. (Hemp. Av.) Horsens, den 11te Mai, Efterm. Fjendens Stilling igaar var omtrent den samme som iforgaars; men idag har han været vor By meget nær. Allerede imorges tidlig blev en fjendtlig Troppeafdeling synlig paa Thorsted Banke, omtrent 1/4 Miil sydfor Byen, og noget Ar tille i blev opkjørt ved Thorsted Kirke, hvorfra der omtrent Kl. 8 sendtes et Par Kanonkugler og en Granat herned, rettede mod en Afdeling posterede Dragoner, uden at anrette nogen Skade. Granaten blev heel og holden funden og indbragt hertil Byen. Enkelte Patrouiller af Fjendtlige nærmede sig op paa Formiddagen mere og mere, men efterat der mod disse var løsnet nogle Geværskud fra vore Forposter, der besvaredes af Fjenden, uden at nogen Virkning paa nogen af Siderne sporedes, – forsvandt ved Middagstid den fjendtlige Styrke, vi havde seet, bag Thorsted Banke. Hvad Fjenden har havt til Hensigt med den Recognoscering, han idag har foretaget, er ubekjendt. Besøg blev gjort af nogle enkelte Fiendtlige i Thyrsted, og i Hatting Præstegaard har været preussiske Officierer. Man vil imidlertid vide, efter de Underretninger der nogenlunde ud paa Eftermiddagen kunde haves, at Fægtning skulde have fundet Sted ved Hvirring, halvanden Miil vesten her for Byen, mellem Vore og de Fjendtlige. Jforgaars blev der allerede efter Reqvisition leveret et Antal Stude af Bjerre Herred til Fjenden i Veile. (Horf. A.)
Viborger Samler, 1849-05-14
Aarhuus, den 12te Mai. Fjenden har igaar indskrænket sig til en Recognoscering imod Horsens, efter hvilken han har indtaget sin tidligere Stilling i Linien Agersbøll, Snede osv. Vore Tropper havde igaar Aftes omtrent Kl. 10 deres tidligere Stilling. – Alle de Syge og Saarede, som have befundet sig i Lazaretherne i Veile og Horsens, og som kunde transporteres, ere bragte hertil, og endeel af dem allerede befordrede herfra igjen pr. Dampskib til Bogense. – Jgaar Aftes ankom hertil 4 formeentlige Spioner, samtlige klædte i Bondedragt; Enaf dem var endog en gammel Mand med hvidt Haar. En uhyre Mængde Mennesker ledsagede dem igjennem Byen til Raadhuset. Ligeledes ankom 7 Militaire af 12te Bataillon, nemlig 6 Menige og en Sergeant, der ere mistænkte for at have villet desertere. (Aarh. A.) Ankommen pr. Estaf. til Viborg idag Form. Kl. 10.
Viborger Samler, 1849-05-14
Horsens, Søndag (igaar) Formiddag Kl. 11. Det lader nu til, at det nu bliver til Alvor med Fjendens Fremrykning mod Horsens, thi i dette Øieblik indtræffer Meldinger derom fra flere Steder. – Kl. 11 1/2: En Cavalleripatrouille, som nu er retireret fra Thorsted, vil have seet 3 Escadroner sorte Husarer og 1 Compagni Infanteri rykke frem over Oens. – Kl. 11 1/2: Fjenden rykker nu frem over Thorsted og Bygholm. Hans Styrke kan naturligviis ikke angives. Flyvebl. til "Ah. A.") Aarhuus, Søndag Efterm. Kl. 8. Flere hertil fra Horsens i Eftermiddag ankomne Reisende samstemme deri, at Fienden i Middags er rykket ind i ovennævnte By, men nogen officiel Meddelelse herom er endnu til dette Øieblik ikke indtruffen hertil, hverken til de civile eller militaire Autoriteter. (S. Bl.)
Viborger Samler, 1849-05-14
Aarhuus, den 14de (idag) Kl. 1 1/2. Generalmajor v. Ryes Corps staaer ved Skanderborg. Saavidt man har kunne erfare, er vor Retraite igaar foretagen aldeles uden Kamp. (Medd.) 4 Efter den sidste Meddelelse hertil fra Skanderborg, Kl. 11 iaftes, stode Fjendens Forposter 3/4 Miil sydfor denne By. Vore stode 1/4 Miil nordligere og ventede et Angreb imorges. Ryes Hovedqvarteer er inat i Skanderborg. (Medd.)
Viborger Samler, 1849-05-14
Udnævnelser og Entledigelse. Under 10de Mai er Sognepræst for Nykjøbing og Rørvig, Menigheder i Siellands Stift, C. S. Petersen, allernaadigst beskikket til Provst for Ods og Skippinge Herreder. - Under f. D. er forhenværende personel Capellan for Rodby og Ringsebølle Menigheder i Loll. Falst. Stift, O. R. C. Pontoppidan, allern, beskikket til personel Capellan hos Sognepræsten for Kippinge og Brarup Meenigheder (paa Falster) i f. Stift, F.V. Næsted. - Under 10de Mai er N. Bertelsen, paa Ansøgning, i Naade entlediget som ordineret Catechet ved St. Petri Menighed i Kjøbenhavn.
Viborger Samler, 1849-05-14
Handels-Efterretninger. Jfølge Beretning fra Hjerting af 7de Mai er Dampskibet Eider", Hart, afgaaet derfra om Eftermiddagen d. 6te, medhavende 64 Stkr. Qvæg, noget Smør og Flesk. Det er et lidet opmuntrende Resultat af den første Expedition. (Fædrl.)